钦定古今图书集成/明伦汇编/氏族典/第360卷 > 林兰友
## 钦定古今图书集成/明伦汇编/氏族典/第360卷 > 林兰友

按《明外史何楷传》：“林兰友，字翰荃，仙游人。崇祯四年
进士，授临桂知县，擢南京御史。因论杨嗣昌忠孝两
亏，贬浙江按察司照磨。与楷及黄道周、刘同升、赵士
春称长安五谏，迁光禄署丞。京师陷，薙发自匿，为贼
所执，拷掠备至。贼败南还，唐王用为太仆少卿，迁佥
都御史。事败，挈家遁海隅，十馀年，卒。”